Document ID: 32008D0645

NÕUKOGU OTSUS,
15. juuli 2008,
millega muudetakse otsust 97/126/EÜ ühelt poolt Euroopa Majandusühenduse ning teiselt poolt Taani valitsuse ja Fääri saarte kohaliku valitsuse vahelise kokkuleppe sõlmimise kohta
(2008/645/EÜ)
EUROOPA LIIDU NÕUKOGU,
võttes arvesse Euroopa Ühenduse asutamislepingut, eriti selle artiklit 113 koostoimes artikli 300 lõike 2 esimese lausega,
võttes arvesse komisjoni ettepanekut,
ning arvestades järgmist:
(1)
Nõukogu otsus 97/126/EÜ (1) käsitleb ühelt poolt Euroopa Majandusühenduse ning teiselt poolt Taani valitsuse ja Fääri saarte kohaliku valitsuse vahelise kokkuleppe (edaspidi „kokkulepe”) sõlmimist.
(2)
Vastavalt kokkuleppe artiklile 31 on moodustatud ühiskomitee, mis vastutab kõnealuse kokkuleppe haldamise eest ning tagab selle nõuetekohase rakendamise. Selleks annab ühiskomitee soovitusi ja teeb otsuseid, mida kokkuleppeosalised rakendavad kooskõlas oma eeskirjadega. Seepärast tuleks otsuses 97/126/EÜ selgesõnaliselt sätestada, et vajaduse korral on komisjonil lubatud võtta vastu sellised üksikasjalikud rakenduseeskirjad.
(3)
Kokkuleppe artikliga 31 moodustatud ühiskomitee soovituste ja otsuste rakendamiseks vajalikud meetmed tuleks vastu võtta kooskõlas nõukogu 28. juuni 1999. aasta otsusega 1999/468/EÜ, millega kehtestatakse komisjoni rakendusvolituste kasutamise menetlused. (2)
(4)
Seepärast tuleks otsust 97/126/EMÜ vastavalt muuta,
ON TEINUD JÄRGMISE OTSUSE:
Artikkel 1
Otsusele 97/126/EÜ lisatakse järgmised artiklid:
„Artikkel 3
Kokkuleppe artikliga 31 moodustatud ühiskomitee soovituste ja otsuste rakendamise üksikasjalikud eeskirjad võtab komisjon vajaduse korral vastu kooskõlas käesoleva otsuse artikli 4 lõikes 2 sätestatud menetlusega.
Artikkel 4
1. Komisjoni abistab nõukogu 22. oktoobri 2007. aasta määruse (EÜ) nr 1234/2007 (millega kehtestatakse põllumajandusturgude ühine korraldus ning mis käsitleb teatavate põllumajandustoodete erisätteid) (ühise turukorralduse ühtne määrus) (3) artikliga 195 moodustatud põllumajandusturgude ühine korralduskomitee.
2. Käesolevale lõikele viitamisel kohaldatakse nõukogu 28. juuni 1999. aasta otsuse 1999/468/EÜ, millega kehtestatakse komisjoni rakendusvolituste kasutamise menetlused, (4) artikleid 4 ja 7.
Tähtajaks otsuse 1999/468/EÜ artikli 4 lõike 3 tähenduses kehtestatakse üks kuu.
Artikkel 2
Käesolev otsus jõustub järgmisel päeval pärast selle avaldamist Euroopa Liidu Teatajas.
Brüssel, 15. juuli 2008

Labels: 18
15